ai4bharat/Pralekha huggingface dataset:
రైల్వే మంత్రిత్వ శాఖ
న్యూఢిల్లీ, అహ్మదాబాద్, ఛత్రపతి శివాజీ మహారాజ్ టెర్మినస్ , ముంబై రైల్వేస్టేషన్ల పునరాభివృద్ధికి క్యాబినెట్ ఆమోదం
ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం దాదాపు ₹10,000 కోట్ల పెట్టుబడితో 3 ప్రధాన రైల్వే స్టేషన్ల పునరాభివృద్ధి కోసం భారతీయ రైల్వే చేసిన ప్రతిపాదనను ఆమోదించింది.
ఎ) న్యూఢిల్లీ రైల్వే స్టేషన్;
బి) అహ్మదాబాద్ రైల్వే స్టేషన్
c) ఛత్రపతి శివాజీ మహారాజ్ టెర్మినస్  ముంబై
ఏ నగరానికైనా రైల్వే స్టేషన్ ఒక ముఖ్యమైన మరియు ప్రధానమైన ప్రదేశం. అందుకే ప్రధాన మంత్రి శ్రీ నరేంద్ర మోదీ స్టేషన్ల అభివృద్ధికి అధిక ప్రాధాన్యతను ఇస్తున్నారు. అందులో భాగంగా తీసుకున్న ఇవాళ్టి క్యాబినెట్ నిర్ణయం స్టేషన్ అభివృద్ధికి కొత్త దిశానిర్దేశం చేస్తుంది. ప్రస్తుతం 199 స్టేషన్ల పునరాభివృద్ధికి సంబంధించిన పనులు కొనసాగుతున్నాయి. వీటిలో 47 స్టేషన్లకు టెండర్లు వేశారు. మిగిలిన వాటి కోసం మాస్టర్ ప్లానింగ్ మరియు రూపకల్పన జరుగుతోంది. 32 స్టేషన్ల పనులు వేగంగా జరుగుతున్నాయి. రూ.10,000 కోట్ల పెట్టుబడితో న్యూ ఢిల్లీ, ఛత్రపతి శివాజీ మహారాజ్ టెర్మినస్ , ముంబై మరియు అహ్మదాబాద్ రైల్వే స్టేషన్ల అభివృద్ధికి కేబినెట్ ఆమోదం తెలిపింది.
స్టేషన్ డిజైన్ యొక్క ప్రామాణిక అంశాలు:
- ప్రతి స్టేషన్లో విశాలమైన రూఫ్ ప్లాజా లో ప్రయాణీకులకు అవసరమైన సౌకర్యాలతో పాటు రిటైల్, ఫలహారశాలలు, వినోద కేంద్రాల ఏర్పాటు.
- నగరం రెండు వైపులా స్టేషన్తో అనుసంధానించబడి రైల్వే ట్రాక్లకు ఇరువైపులా స్టేషన్ భవనం ఉంటుంది.
- ఫుడ్ కోర్ట్, వెయిటింగ్ లాంజ్, పిల్లలు ఆడుకునే ప్రదేశం, స్థానిక ఉత్పత్తుల కోసం ప్లేస్ వంటి సౌకర్యాలు అందుబాటులో ఉంటాయి.
- నగరంలో ఉన్న స్టేషన్లలో సిటీ సెంటర్ లాంటి ప్లేస్ ఉంటుంది.
- స్టేషన్లను మరింత సౌకర్యవంతంగా మార్చడానికి సరైన వెలుతురు, అవసరమైన సూచిక బోర్డులు, అనౌన్స్మెంట్లు,లిఫ్ట్లు/ఎస్కలేటర్లు/ట్రావెలేటర్లు ఉంటాయి.
- తగినన్ని పార్కింగ్ సౌకర్యాలతో ట్రాఫిక్ సజావుగా సాగేందుకు మాస్టర్ ప్లాన్ సిద్ధం చేశారు.
- మెట్రో, బస్సు మొదలైన ఇతర రవాణా మార్గాలతో అనుసంధానించబడి ఉంటుంది.
- సౌరశక్తి, నీటి సంరక్షణ/రీసైక్లింగ్ మరియు మెరుగైన ట్రీ కవర్తో గ్రీన్ బిల్డింగ్ టెక్నిక్స్ ఉపయోగించబడతాయి.
- దివ్యాంగులకు అనుకూలమైన సౌకర్యాలు కల్పించేందుకు ప్రత్యేక శ్రద్ధ తీసుకుంటారు.
- ఇంటెలిజెంట్ బిల్డింగ్ కాన్సెప్ట్తో ఈ స్టేషన్లను అభివృద్ధి చేయనున్నారు.
- రైళ్ల రాకపోకల విభజన, అయోమయం లేకుండా ఉండే అర్ధవంతమైన ఫ్లాట్ఫారమ్లు, మెరుగైన ఉపరితలాలు, పూర్తిగా కవర్ చేయబడిన ప్లాట్ఫారమ్లు ఉంటాయి.
- సిసిటివి మరియు యాక్సెస్ నియంత్రణతో స్టేషన్లు సురక్షితంగా ఉంటాయి.
- ఇవి ఐకానిక్ స్టేషన్ భవనాలు.
రహదారి రవాణా, హైవేల మంత్రిత్వ శాఖ
ప్రస్తుత ఆర్థిక సంవత్సరంలో ఇప్పటి వరకు అత్యధికంగా ప్రాజెక్టులను అవార్డు చేసిన ఎన్హెచ్ఏఐ
- ఏప్రిల్-ఆగస్టు మధ్య కాలంలో రూ.31,000 కోట్ల విలువైన 744 కిలోమీటర్ల నిడివి గల 26 ప్రాజెక్టుల ప్రదానం
- గడిచిన మూడేండ్లలోని ఇదే కాలంతో పోలిస్తే.. ఇప్పటి వరకూ ఇది అత్యధికం
నవ్య కరోనా వైరస్ మహమ్మారి వ్యాప్తి కారణంగా పలు సవాళ్లు ఎదురైనప్పటికీ, నేషనల్ హైవేస్ అథారిటీ ఆఫ్ ఇండియా .. 2020-21 ఆర్థిక సంవత్సరంలో ఇప్పటి వరకు అత్యధిక సంఖ్యలో ప్రాజెక్టుల్ని అవార్డు చేసింది.
ఈ ఆర్థిక సంవత్సరం ఏప్రిల్-ఆగస్టు మధ్య కాలంలో రూ.31,000 కోట్ల విలువైన 744 కిలోమీటర్ల నిడివి గల 26 ప్రాజెక్టుల్ని ఎన్హెచ్ఏఐ ప్రదానం చేసింది. గత
మూడు సంవత్సరాల కాలంలోని ఇదే సమయంలో ప్రదానం చేసిన ప్రాజెక్టులతో పోలిస్తే ఇదే అత్యధికం. ఎన్హెచ్ఏఐ 2019-20 ఏప్రిల్-ఆగస్టు మధ్య కాలంలో మొత్తం 676 కి.మీ., 2018-19 ఏప్రిల్-ఆగస్టు మధ్య కాలంలో మొత్తం 368 కి.మీ., 2017-18 ఏప్రిల్-ఆగస్టు మధ్య కాలంలో 504 కి.మీ. నిడివి గల రోడ్డు ప్రాజెక్టులను అవార్డు చేసింది. ఈ ఏడాది ఇప్పటి వరకు అవార్డు చేసిన 26 ప్రాజెక్టుల మూలధన వ్యయం రూ.31,000 కోట్లకు పైగా ఉంది. ఇందులో పౌర నిర్మాణ వ్యయం, భూసేకరణ మరియు ఇతర నిర్మాణానికి పూర్వ కార్యకలాపాలు ఉన్నాయి. ఎన్హెచ్ఏఐ ప్రస్తుత ఆర్థిక సంవత్సరం 4500 కి.మీ. మేర రహదారి పనులను అవార్డు చేయాలని లక్ష్యంగా పెట్టుకుంది. అయితే ఈ ఏడాది లక్ష్యం అధిగమించే అవకాశం ఉంది. లాక్డౌన్ మరియు ప్రస్తుతం అనిశ్చితపు పరిస్థితి ఉన్నప్పటికీ, ఈ రంగం యొక్క బిడ్డర్లలో విశ్వాసం కలిగించడానికి ఎన్హెచ్ఏఐ సంస్థ వివిధ కార్యక్రమాలు చేపట్టింది. నిర్మాతలకు నగదు లభ్యత సమస్యను తగ్గించడానికి మరియు కాంట్రాక్టర్లకు నగదు ప్రవాహాన్ని నిర్ధారించడానికి గాను వివిధ చర్యలను చేపట్టింది. లాక్డౌన్ వంటి పరిస్థితుల వల్ల కార్యాలయం మూసివేసినప్పటికీ.. చెల్లింపులు ఆలస్యం కాకుండా ఎన్హెచ్ఏఐ చర్యలు చేపట్టింది. పలు డిజిటల్ వేదికల్ని ఉపయోగించి.. లాక్డౌన్ సమయంలో ఈ ఏడాది మార్చిలో దాదాపు రూ.10,000 కోట్ల మేర నిధులను నిర్మాణ పనుల నిమిత్తం వెండర్లకు అందించింది. ఈ ఆర్థిక సంవత్సరం మొదటి త్రైమాసికంలో ఎన్హెచ్ఏఐ దాదాపుగా రూ.15 వేల కోట్ల నిధులను వెండర్లకు అందించింది. అదనంగా, కాంట్రాక్టర్లకు నెలవారీ చెల్లింపులు వంటి చర్యలు తీసుకున్నారు. బిడ్డర్లను ప్రోత్సహించే ఇలాంటి చర్యలు.. వారు ఆయా నిర్మాణ పనులలో భాగస్వాములు అయ్యేలా చేశాయి. ఫలితంగా రహదారి రంగం వృద్ధిపై మేటి ప్రభావం కనిపిస్తోంది. ప్రపంచ వ్యాప్తంగా కోవిడ్ మహమ్మారి వ్యాప్తి చెందినప్పటికీ జాతీయ రహదారుల నిర్మాణం విస్తరణతో.. ఎన్హెచ్ఏఐ ఈ సంవత్సరానికి మంచి ప్రారంభాన్ని పొందింది. జాతీయ రహదారుల మౌలిక సదుపాయాలను వేగంగా అభివృద్ధి చేయడానికి ఎన్హెచ్ఏఐ కట్టుబడి ఉంది. జాతీయ రహదారులపై సురక్షితమైన, మృధువైన మరియు అతుకులు లేని ప్రయాణ అనుభవాన్ని అందించేందుకు గాను ఎన్హెచ్ఏఐ కృషి చేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ - 19 తాజా సమాచారం
24 గంటల్లో కోవిడ్ - 19 బాధితులలో కోలుకున్న వారు 11,264 మంది
తాజాగా 24 గంటల్లో పెరిగిన 4.51% తో 47.40% కు పెరిగిన కోలుకున్నవారి శాతం
89,987 నుంచి 86,422 కు తగ్గిన చికిత్స పొందుతున్న వారి సంఖ్య
నిన్న పరీక్షించిన శాంపిల్స్ 1,26,842
గడిచిన 24 గంటల్లో మొత్తం 11,264 మంది కోవిడ్ - 19 బాధితులు కోలుకున్నారు. ఒక్క రోజులో ఇంతమంది కోలుకోవటం ఒక రికార్డు. ఇప్పటిదాకా 82,369 మంది కోవిడ్ - 19 బాధితులు కోలుకున్నారు. దీనివలన కోలుకున్నవారి శాతం నిన ఒక్కరోజే 4.51% మంది కోలుకొని మొత్తంగా కోలుకున్నవారిశాతాన్ని 47.40% కు చేరేలా చేసింది.
కోలుకున్న వారి సంఖ్య గణనీయంగా ఉండటంతో చికిత్స పొందుతున్నవారి సంఖ్య కూడా మే 29న ఉన్న 89,987 మంది నుంచి 86,422 కు తగ్గింది. ఈ బాధితులందరూ వైద్య పర్యవేక్షణలో చికిత్స పొందుతున్నారు. మృతుల శాతం 2.86% గా నమోదైంది. మే 29 నాటికి 2.55% శాతం మంది కోవిడ్ - 19 బాధితులు ఐసియు లో ఉండగా 0.48% మంది వెంటిలేటర్ల మీద, 1.96% మంది ఆక్సిజెన్ సాయంతో ఉన్నారు. 462 ప్రభుత్వ ఆస్పత్రులు, 200 ప్రైవేటు లేబరేటరీలతో దేశంలో పరీక్షల సామర్థ్య కూడా పెరిగింది. ఇప్పటిదాకా మొత్తం 36,12,242 కోవిడ్ పరీక్షలు జరిగాయి. వాటిలో నిన్న ఒక్కరోజే 1,26,842 శాంపిల్స్ పరీక్షించారు.
కోవిడ్ -19 నిర్వహణ విషయానికొస్తే వైద్య మౌలిక సదుపాయాల్య్ కూడా బాగా పెరిగాయి. ప్రత్యేకంగా కోవిడ్ చికిత్సకే పరిమితమైన ఆస్పత్రుల సంఖ్య ప్రస్తుతం 942 ఉండగా వాటిలో 1,58,908 ఐసొలేషన్ పడకలు, 20,608 ఐసియు పడకలు, 69,384 ఆక్సిజెన్ సహాయక పడకలు ఉన్నాయి. కోవిడ్ ఆరోగ్య కేంద్రాలు 2,380 ఉండగా వాటిలో 33,678 ఐసొలేషన్ పడకలు; 10,916 ఐసియు పడకలు, 45,750 ఆక్సిజెన్ సహాయక పడకలు ఉన్నాయి. కేంద్రం ఇప్పటిదాకా 119.88 లక్షల ఎన్95 మాస్కులు, 96.14 లక్షల వ్యక్తిగత రక్షణ పరికరాలు రాష్ట్రాలకు, కేంద్రపాలిత ప్రాంతాలకు, కేంద్ర సంస్థలకు అందజేసింది.
కోవిడ్-19 తో సహజీవనం తప్పదు గనుక తీసుకోవాల్సిన జాగ్రత్తలు అన్నీ తీసుకోవాలి. బహిరంగ ప్రదేశాలలోను, కార్యాలయాలలోను భౌతిక దూరం సహా అన్ని మార్గదర్శకాలూ పాటించటం తప్పనిసరి. తరచూ చేతులు కడుక్కోవటం సహా చేతి శుభ్రత, ఊపిరితిత్తుల ఆరోగ్యం జాగ్రత్తగా కాపాడుకోవటం, ముఖాన్ని కప్పుకోవటం వంటివి పాటించాలి. ప్రతి ఒక్కరూ ఏ మాత్రం నిర్లక్ష్యం వహించకుండా సరైన జాగ్రత్తలు తీసుకున్నప్పుడే కోవిడ్-19 నివారణ సాధ్యమవుతుందన్న విషయం గుర్తుంచుకోవాలి. లాక్ డౌన్ సమయంలో మినహాయింపులు ఇచ్చినా వాటిని అవసరమైనమేరకే వాడుకోవాలి.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టొల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
విద్యుత్తు రంగంలో జీ20 దేశాల క్లిష్టమైన అవసరాల విషయమై సదస్సు
జీ-20 దేశాల ప్రతినిధులు విద్యుత్తు ఉత్పత్తికి సంబంధిత పదార్థాలు & పరికరాలకు సంబంధించిన 21వ శతాబ్దపు సవాళ్లను చర్చించనున్నారు; సౌర శక్తి వినియోగం, ఫోటోవోల్టాయిక్ టెక్నాలజీ గ్రీన్ ఎనర్జీ పదార్థాలు మరియు ప్రక్రియల విషయమై 2023, మార్చి 2-3 తేదీలలో రాంచీలో “మెటీరియల్స్ ఫర్ సస్టెయినబుల్ ఎనర్జీ” సమావేశం నిర్వహించనున్నారు. జీ20 ఆర్ఐఐజీ కాన్ఫరెన్స్లో గ్రీన్ ఎనర్జీ పదార్థాలు మరియు ప్రక్రియలపై చర్చించనున్నారు. విద్యుత్ రంగంలో జీ20 దేశాలు మరియు భాగస్వామ్య అంతర్జాతీయ సంస్థలు  కీలకమైన అవసరాన్ని కాన్ఫరెన్స్ వివరిస్తుంది. జీ20 సహకారం కోసం భవిష్యత్ రోడ్మ్యాప్ను సిఫార్సు చేస్తుంది. ఈ సదస్సులో భాగంగా భాగస్వామ్యాలు మరియు జ్ఞాన భాగస్వామ్యాన్ని నిర్మించాలని భావిస్తున్నారు. హరిత వాతావరణం కోసం ప్రత్యామ్నాయ ఇంధన వనరులపై వివిధ భారతీయ, జీ20 దేశాల థ్రస్ట్కు అనుగుణంగా ఈ సమావేశం ఇతివృత్తం సాగనుంది. డీఎస్టీ కార్యదర్శి డాక్టర్ శ్రీవారి చంద్రశేఖర్ అధ్యక్షతన, ఆర్ఐఐజీ చైర్ మరియు కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్  సమన్వయంతో ఈ సదస్సు ప్రారంభించబడుతుంది. ఈ సదస్సు సాంకేతిక మరియు విలువైన సెషన్లను కలిగి ఉంటుంది. “తక్కువ కార్బన్ ట్రాన్సిషన్ డ్రైవింగ్ వైపు ఇండియా నెట్-జీరో వ్యూహం” అనే అంశంపై ప్లీనరీ ఉపన్యాసం ఉంటుంది.” మరియు ప్యానెల్ చర్చ జరుగనుంది. ఐరోపా సమాజం మరియు ఇంటర్నేషనల్ సోలార్ అలయన్స్ వంటి అంతర్జాతీయ సంస్థలతో సహా అన్ని జీ20 దేశాల నుండి దాదాపు 25 మంది విదేశీ ప్రతినిధులు ఈ సదస్సులో పాల్గొంటారని భావిస్తున్నారు. భారతదేశం మరియు భారతీయ పరిశ్రమ ప్రభుత్వ వివిధ శాస్త్రీయ విభాగాలు/ సంస్థల నుండి కాన్ఫరెన్స్లో సుమారు 35 మంది అగ్ర విషయ నిపుణులు కూడా ప్రత్యేక ఆహ్వానితులుగా పాల్గొంటారు. ఈ కాన్ఫరెన్స్లో విషయ సంబంధితమైన ప్రముఖ నిపుణులు కూడా కొందరు తమ అభిప్రాయాలను కూడా పంచుకుంటారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 883 డోసులు అందించారు
దేశవ్యాప్త క్రియాశీల కేసుల సంఖ్య 11,393
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.79%
గత 24 గంటల్లో 2,661 మంది కోలుకున్నారు. దీంతో, కోలుకున్నవారి మొత్తం సంఖ్య 4,44,39,965 కు పెరిగింది.
గత 24 గంటల్లో 1,021 కొత్త కేసులు నమోదయ్యాయి.
రోజువారీ పాజిటివిటీ రేటు 0.78%
వారపు పాజిటివిటీ రేటు 0.97%
గత 24 గంటల్లో చేసిన 1,31,172 కొవిడ్ పరీక్షలతో కలిపి ఇప్పటివరకు 92.89 కోట్ల పరీక్షలు చేశారు.
ప్రధాన మంత్రి కార్యాలయం
కొమొరెజ్ అధ్యక్షుడితో ప్రధానమంత్రి సమావేశం
ప్రధానమంత్రి శ్రీ నరేంద్ర మోదీ ఇవాళ న్యూఢిల్లీలో జి-20 శిఖరాగ్ర సదస్సు నేపథ్యంలో కొమొరెజ్ సమాఖ్య అధ్యక్షులు మాననీయ అజలీ అసౌమనితో 2023 సెప్టెంబరు 10న సమావేశమయ్యారు. జి-20 కూటమిలో ఆఫ్రికా సమాఖ్య శాశ్వత సభ్యత్వం పొందడంలో ప్రధానమంత్రి కృషికి ఈ సందర్భంగా అధ్యక్షులు అసౌమని కృతజ్ఞతలు తెలిపారు. అందునా ఆఫ్రికాతో భారతదేశానికి లోతైన సంబంధాలున్న నేపథ్యంలో జి-20కి భారత్ అధ్యక్షత వహిస్తున్న సమయాన చోటుచేసుకున్న ఈ పరిణామం ప్రత్యేక ఆనందాన్నిచ్చిందని ఆయన చెప్పారు. తద్వారా భారత్-కొమొరెజ్ సంబంధాలకు ఉత్తేజం లభిస్తుందని అభిప్రాయపడ్డారు. జి-20 అధ్యక్ష బాధ్యతలను విజయంతంగా నిర్వర్తించడంపై ప్రధానమంత్రిని ఆయన అభినందించారు.
జి-20 కూటమిలో శాశ్వత సభ్యత్వం పొందడంపై ఆఫ్రికా సమాఖ్యతోపాటు కొమొరెజ్కు ప్రధానమంత్రి అభినందనలు తెలిపారు. దక్షిణార్థ గోళ దేశాల గళం వినిపించడంలో తమ కృషిని ఈ సందర్భంగా ప్రధాని ప్రముఖంగా ప్రస్తావించారు. తదనుగుణంగా 2023 జనవరిలో దక్షిణార్థ గోళ గళంపై శిఖరాగ్ర సదస్సు నిర్వహించడాన్ని గుర్తుచేశారు. ఈ సమావేశంలో భాగంగా భారత్-కొమొరెజ్ ద్వైపాక్షిక సంబంధాలపై దేశాధినేతలిద్దరూ చర్చించారు. సంబంధాల విస్తరణ దిశగా చేపట్టిన పలు చర్యల ప్రగతిపై వారు సంతృప్తి వ్యక్తం చేశారు. సముద్ర భద్రత, సామర్థ్య వికాసం, ప్రగతి భాగస్వామ్యం తదితర రంగాల్లో సహకారానికిగల అవకాశాలపైనా వారు చర్చించారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
భారతదేశ ఎస్సీఓ ప్రెసిడెన్సీ ఈ ప్రాంతంలో బహుపాక్షిక, రాజకీయ, భద్రత, ఆర్థిక ప్రజల మధ్య పరస్పర చర్యలను ప్రోత్సహించే "సురక్షిత" ఎస్సీఓ వైపు" అనే మంత్రం ద్వారా మార్గనిర్దేశం చేయబడిందని శ్రీ భూపేందర్ యాదవ్ చెప్పారు.
పర్యావరణ పరిరక్షణకు బాధ్యత వహించే ఎస్సీఓ సభ్య దేశాల మంత్రిత్వ శాఖల అధిపతులు విభాగం నాల్గవ సమావేశం ఈ రోజు కేంద్ర పర్యావరణ, అటవీ వాతావరణ మార్పుల మంత్రి శ్రీ భూపేందర్ యాదవ్ అధ్యక్షతన వర్చువల్గా జరిగింది. రిపబ్లిక్ ఆఫ్ కజకిస్తాన్, పీపుల్స్ రిపబ్లిక్ ఆఫ్ చైనా, కిర్గిజ్ రిపబ్లిక్, ఇస్లామిక్ రిపబ్లిక్ ఆఫ్ పాకిస్థాన్, రష్యన్ ఫెడరేషన్, రిపబ్లిక్ ఆఫ్ తజికిస్తాన్, ది మినిస్టర్లు/డిప్యూటీ మంత్రుల నేతృత్వంలోని ఎస్సీఓ సభ్య దేశాల నుండి ఉన్నత స్థాయి ప్రతినిధి బృందం ఈ సమావేశానికి హాజరయ్యారు. రిపబ్లిక్ ఆఫ్ ఉజ్బెకిస్తాన్ ఎస్సీఓ సెక్రటేరియట్ నుండి ప్రతినిధి వచ్చారు. ఈ సమావేశానికి ముందు, ఏప్రిల్ 17, 2023న 3వ నిపుణుల సమూహ స్థాయి సమావేశం, 18 జనవరి 2023న 1వ తాత్కాలిక నిపుణుల సమూహ సమావేశం 15 ఫిబ్రవరి 2023న 2వ తాత్కాలిక నిపుణుల సమూహ సమావేశం నాలుగు పునఃప్రారంభమైన సెషన్లతో వర్చువల్గా నిర్వహించబడ్డాయి.
షాంఘై కోఆపరేషన్ ఆర్గనైజేషన్ సభ్య దేశాలలో పర్యావరణ పరిరక్షణ రంగంలో సహకారాన్ని అభివృద్ధి చేయడం 2022-24 కాన్సెప్ట్ను అమలు చేయడానికి కార్యాచరణ ప్రణాళికను అనుసరించడం వంటి స్థితి అవకాశాలపై ఎస్సీఓ సభ్య దేశాల ప్రకటనలు/ప్రసంగంలు జరిగాయి. ఎస్సీఓ సభ్య దేశాల పర్యావరణ పరిరక్షణ రంగంలో సహకారంపైనా చర్చించారు. ఈ సందర్భంగా భూపేందర్ యాదవ్ మాట్లాడుతూ, 2018లో జరిగిన క్వింగ్డావో సమ్మిట్లో మన ప్రధాన మంత్రి ఇచ్చిన “సురక్షిత” ఎస్సీఓ అనే మంత్రం ద్వారా భారతదేశ ఎస్సీఓ ప్రెసిడెన్సీ మార్గనిర్దేశం చేయబడిందని అన్నారు. ఈ ప్రాంతంలో బహుపాక్షిక, రాజకీయ, భద్రత, ఆర్థిక ప్రజల మధ్య పరస్పర చర్యను ప్రోత్సహించడమే లక్ష్యమని స్పష్టం చేశారు.
భారతదేశ అనుభవాలు జీవితాన్ని పంచుకుంటూ, 20 అక్టోబర్ 2022న ప్రధాన మంత్రి నరేంద్ర మోదీ ప్రారంభించిన మిషన్ లైఫ్ గురించి యాదవ్ ప్రస్తావించారు. వ్యక్తిగత, కుటుంబం సమాజ ఆధారిత చర్యల కోసం మిషన్ లైఫ్లో భాగం కావాలని ఆయన ఎస్సీఓ కమ్యూనిటీని ఆహ్వానించారు. ఈ సమావేశం ఫలితంగా పర్యావరణ పరిరక్షణ సమస్యలకు బాధ్యత వహించే ఎస్సీఓ సభ్య దేశాల మంత్రిత్వ శాఖలు ఏజెన్సీల అధిపతుల నాల్గవ సమావేశం ఫలితాలపై జాయింట్ కమ్యూనిక్ని 18 ఏప్రిల్ 2023, న్యూఢిల్లీలో ఆమోదించారు. పర్యావరణ పరిరక్షణ రంగంలో సహకారం అనే 2022-–24 భావనను అమలు చేయడానికి ఎస్సీఓ కార్యాచరణ ప్రణాళిక ఆధారంగా జాయింట్ కమ్యూనిక్ రూపొందించబడింది.
సమాచార, ప్రసార మంత్రిత్వ శాఖ
ఓజు, మిజొగూచి, కురొసావా భూమి నుంచి
ఇఫ్ఫి 53లో ప్రదర్శితం కానున్న ఒక యానిమే సహా మూడు జపనీస్ చిత్రాలు
దాదాపు 100 ఏళ్ళు చరిత్ర కలిగిన జపాన్ సినిమా అన్ని కాలాలలో సినీ ప్రమకుల దృష్టిని ఆకట్టుకుంది. గతంలో సినిమా ప్రేమికుల కోసం ఇంటర్నషనల్ ఫిల్మ్ ఫెస్టివల్ ఆఫ్ ఇండియా లేదా ఇఫ్ఫి ఓజు, మిజుగూచి, కురుసావా భూమి నుంచి రత్నాలను అందించింది. గత ఏడాది 52వ ఇఫ్ఫిలో గోల్డెన్ పీకాక్ను పొందిన రింగ్ వాండరింగ్ అన్న జపనీస్ సినిమా మరుగున పడిన టోక్యో గత యుద్ధ కాలాన్ని పనరుజ్జీవింప చేసిన విషయం విస్మరించరాదు.
ఈ ఏడాది కూడా ల్యాండ్ ఆఫ్ రైజింగ్ సన్గా ప్రసిద్ధి గాంచిన దేశం నుంచి మూడు సినిమాలను ఇఫ్ఫి ప్రదర్శిస్తోంది. అవి ఈ ఫెస్టివల్లోనే తొలి ప్రదర్శనను చేస్తోంది.
ఎ ఫార్ షోర్  మసాకీ కుడో దర్శకత్వంలో నిర్మించిన చిత్రం ఇండియన్ ప్రీమియర్ను కూడా ఇఫ్ఫి 53లో ప్రదర్శిస్తున్నారు. జపాన్లోని దక్షిణ ద్వీపమైన ఓకినావాలో ఉన్నత పాఠశాల నుంచి డ్రాప్ ఔట్ అయిన అయోయ్, మసాయాతో ఒక మగ బిడ్డకు జన్మనిచ్చిన వైనాన్ని 2022లో నిర్మించిన ఈ చిత్రం చూపుతుంది. ఈ క్రమంలో మసాయా ఉద్యోగాన్ని కోల్పోవడంతో జీవనం కోసం ఆమె ఒక నైట్ క్లబ్ హోస్టెస్గా పని చేయడం ప్రారంభిస్తుంది కానీ కుటుంబ బాధ్యతలను నిర్వర్తించలేకపోతుంది. వారి అపరిపక్వత, ఒకరిపై ఒకరు ఆధారపడడం వారి మధ్య బంధం నిరంతర గొడవలతో కొనసాగుతూ సామాజికంగా పతనానికి దారి తీస్తుంది. తన కొడుకు పట్ల ప్రేమతో పరిష్కారాలను కనుక్కోవడానికి అయోయ్ ఏం చేసిందో తెలుసుకోవడానికి చిత్రాన్ని చూడండి.
దర్శకుడి గురించి ః సినీ దర్శకుడు కుడో తొలి చిత్రం అయామ్ క్రేజీ 2018లో బుకాంవ్లో ఎన్ఇటిపిఎసి అవార్డును కైవసం చేసుకుంది. అతడు తదుపరి చిత్రం అన్ప్రెసిడెంటెడ్ను 2021లో తాలిన్ బ్లాక్ నైట్స్ ఫిల్మ్ ఫెస్టివల్లో ప్రదర్శితమైంది, ఎ ఫార్ షోర్ అతడి మూడవ చిత్రం.
ఈ ఏడాది ఇఫ్ఫిలో ప్రదర్శితమవుతున్న మరొక జపనీస్ చిత్రం యమసాకీ జుల్చిరో దర్శకత్వం వహించిన యమబుకీ. 2022లో నిర్మించిన ఈ చిత్రం యమబుకీ అనే టీనేజ్ అమ్మాయి కథను వివరిస్తుంది. అంతిమంగా సమాజ చర్యగా పరిణమించే మౌన నిరసనలను ప్రారంభించి పోలీసు అయిన తండ్రిని నిరాశపరిచే అమ్మాయి కథ. గ్రామీణ ప్రాంతపు నిశబ్ద ఉపరితలాన్ని క్రమంగా ఒలిచేసి, నిరాశ, ఒంటరితనాన్ని బహిర్గతం చేసేందుకు, అభిప్రాయాన్ని ప్రకటించడం ద్వారా ప్రజలను ఒకరితో ఒకరిని అనుసంధానం చేయడం ప్రారంభిస్తుంది. జీవితంలో అడ్డంకులు మిమ్మల్ని కలవరపెట్టినప్పుడు మిమ్మల్ని మీరు స్థిరపరచుకోవడానికి స్థలాన్ని కనుగొనే కథ ఇది.
దర్శకుడి గురించి: చిత్ర దర్శకుడు యమాసాకి జ్యుచిరో యూనివర్సిటీలో చదువుతుండగానే ఫిల్మ్ ఫెస్టివల్ను నిర్వహించాడు. అతడు ఒకటి రెండు షార్ట్ ఫిల్మ్ లను నిర్మించడమే కాక చిన్న పర్వత ప్రాంత గ్రామమైన ఒకయామాలో తరలివెళ్ళే ముందు సహాయ దర్శకుడిగా పని చేశారు. ది సౌండ్ ఆఫ్ లైట్  అతడి తొలి చిత్రం.
ఇవి కాకుండా, యానిమేషన్ ప్రేమికుల ఉల్లాసం కోసం కొజి యమమురా నిర్మించిన జపనీస్ యానిమే డజన్స్ ఆఫ్ నార్త్  అన్నతొలి పూర్తి నిడివి చిత్రాన్ని తొలిసారి భారత దేశంలో ఫెస్టివల్లో ప్రదర్శించనున్నారు.
2011లో సంభవించిన భారీ తూర్పు జపాన్ భూకంపం తర్వాత యమమురా సృష్టించిన చిత్రాలు, విషయాలను, సందేశాలను విశిదం చేస్తుంది. ఈ చిత్రం ఆధునిక కాలంలో నిజ జీవితంలో ఎదురయ్యే సంకటాలను కాల్పనిక, సార్వత్రక కోణంలో పట్టిచూపుతూ, మానవ ఉనికి అసంబద్ధతలను, విఫాదాలను ఆశ అనే ఇంజెక్షన్లతో వివరిస్తుంది. అతడి అస్పష్టమైన, డార్క్ హ్యూమర్ తో కూడిన ప్రాపంచిక దృక్పదాన్ని రాజీపడకుండా తనకే ప్రత్యేకమైన చేతితో గీసిన్ యానిమేషన్ల ద్వారా ప్రదర్శితం అవుతోంది.
యమమురా యానిమేషన్ సంప్రదాయ యానిమేషన్ పై దృష్టిని కంద్రీకరిస్తుంది. అతడి అత్యంత ప్రసిద్ధ, ప్రశంసలు పొందిన రెండు చిత్రాలు మౌంట్ హెడ్, ఎ కంట్రీ డాక్టర్ ఆస్కార్కు నామినేట్ అయ్యాయి.
సాంఘిక న్యాయం, మరియు సాధికారత మంత్రిత్వ శాఖ
కేంద్ర సామాజిక న్యాయ & సాధికారత మంత్రి డాక్టర్ వీరేంద్ర కుమార్ గుజరాత్లోని టెన్ట్ సిటీ, కెవాడియాలో రెండు రోజుల సెన్సిటైజేషన్ వర్క్షాప్ లో ప్రసంగించారు
దివ్యాంగులను  ప్రధాన స్రవంతిలోకి తీసుకువచ్చేందుకు అవసరమైన వివిధ పథకాలు, కార్యక్రమాలను ఈ వర్క్షాప్ హైలైట్ చేస్తుంది.
సుస్థిర సమ్మిళిత అభివృద్ధి లక్ష్యాన్ని సాధించేందుకు దివ్యాంగుల పట్ల ప్రజల్లో అనుకూలమైన దృక్పథాన్ని పెంపొందించేందుకు చురుకైన చర్యలు అవసరం: డాక్టర్ వీరేంద్ర కుమార్
కేంద్ర సామాజిక న్యాయ & సాధికారత మంత్రి డాక్టర్ వీరేంద్ర కుమార్ గుజరాత్లోని కెవాడియా  ఈ రోజు ముగిసిన రెండు రోజుల సెన్సిటైజేషన్ వర్క్షాప్లో ప్రసంగించారు. వికలాంగుల సాధికారత విభాగం మరియు వికలాంగుల ప్రధాన కమిషనర్ కార్యాలయం సంయుక్తంగా ఈ వర్క్షాప్ను నిర్వహించాయి. వర్క్షాప్లో వికలాంగుల సాధికారత విభాగం కార్యదర్శి కూడా పాల్గొన్నారు.
హర్యానా, పంజాబ్, గుజరాత్, ఆంధ్రప్రదేశ్, గోవా, ఉత్తరప్రదేశ్, కేరళ, తమిళనాడు, నాగాలాండ్, చండీగఢ్, తెలంగాణ, లడఖ్, రాజస్థాన్ వంటి పలు రాష్ట్రాలు/యుటిల ప్రతినిధులు వికలాంగుల  సాధికారతలో తమ ఉత్తమ విధానాలపై ప్రదర్శనలు ఇచ్చారు. వారు తమ పథకాలు మరియు కార్యక్రమాలు మరియు దివ్యాంగుల ప్రధాన స్రవంతి కోసం మరియు వారి హక్కుల పరిరక్షణ కోసం వారు తీసుకుంటున్న వివిధ కార్యక్రమాలను హైలైట్ చేశారు.
జిల్లా మేజిస్ట్రేట్ నర్మద స్మైల్ ప్రోగ్రామ్ అమలులో వారు తీసుకున్న చర్యలను మరియు నిరాశ్రయులు, ట్రాన్స్జెండర్లు, బిచ్చగాళ్ళు, వృద్ధులు మరియు దివ్యాంగులు ప్రధాన స్రవంతి కోసం వారి చొరవ “నో ధార్ నో ఆధార్” గురించి హైలైట్ చేశారు.
కేంద్ర సామాజిక న్యాయ & సాధికారత మంత్రి డాక్టర్ వీరేంద్ర కుమార్ తన ముగింపు ప్రసంగంలో దివ్యాంగుల సాధికారత కోసం రాష్ట్రాలు/యుటిలు చేస్తున్న ప్రయత్నాలను ప్రశంసించారు. పిడబ్ల్యుడిల హక్కుల గురించి అవగాహన పెంపొందించడానికి మరియు వారి హక్కులను సాధించుకోవడానికి వివిధ స్థాయిలలో చొరవ తీసుకోవడం కోసం ప్రచారం మరియు ఔట్ రీచ్ కార్యకలాపాలను విస్తరించాల్సిన అవసరాన్ని ఆయన నొక్కి చెప్పారు. సమర్థవంతమైన మరియు స్థిరమైన సమ్మిళిత అభివృద్ధి లక్ష్యాన్ని సాధించడానికి దివ్యాంగుల పట్ల ప్రజల్లో సానుకూల దృక్పథాన్ని పెంపొందించడానికి రాష్ట్ర అధికారులు చురుకైన చర్యలు తీసుకోవాలని ఆయన కోరారు.
రసాయనాలు, ఎరువుల మంత్రిత్వ శాఖ
ఖరీఫ్ సీజన్ కోసం, ఏప్రిల్ 1వ తేదీ నుంచి జులై 16వ తేదీ వరకు మహారాష్ట్రకు 8.83 లక్షల మెట్రిక్ టన్నుల యూరియా అవసరమైతే, 11.96 మెట్రిక్ టన్నుల యూరియాను అందుబాటులో ఉంచిన కేంద్రం
మహారాష్ట్రలో యూరియా కొరత లేదు
సాగు సమయానికి ముందే అంచనా వేసిన ఎరువుల అవసరానికి తగినట్లుగా, దేశంలోని అన్ని రాష్ట్రాలకు సకాలంలో సరిపడినంత సరఫరాకు కేంద్ర ఎరువుల విభాగం భరోసా కల్పిస్తోంది.
మొత్తం ఖరీఫ్ సీజన్ కోసం  మహారాష్ట్రకు కావలసిన ఎరువుల అంచనా 15 లక్షల మెట్రిక్ టన్నులు. సరఫరా ప్రణాళిక ప్రకారం కచ్చితంగా ఎరువుల పంపిణీ జరిగేలా చూడాలని పంపిణీదారులకు కేంద్రం సూచించింది. ఈ మొత్తం ప్రక్రియను ఏరోజుకారోజు కేంద్ర ఎరువుల విభాగం పర్యవేక్షిస్తోంది. ఎరువుల అవసరం పెరిగితే, ఈ విభాగం తగిన విధంగా స్పందిస్తుంది.
ఖరీఫ్ సీజన్ కోసం, ఏప్రిల్ 1వ తేదీ నుంచి జులై 16వ తేదీ వరకు మహారాష్ట్రకు 8.83 లక్షల మెట్రిక్ టన్నుల యూరియా అవసరం. ప్రారంభ నిల్వతో కలిపి 11.96 మెట్రిక్ టన్నుల యూరియాను కేంద్రం అందుబాటులో ఉంచింది.
ఈ కాలంలో, యూరియా డీబీటీ అమ్మకాలు 9.57 లక్షల మెట్రిక్ టన్నులు. గతేడాది ఇదే సమయంలో ఈ అమ్మకాలు 4.7 లక్షల మెట్రిక్ టన్నులు. అమ్మకాల్లో ఊహించని పెరుగుదల ఉన్నా, యూరియా లభ్యతలో కొరత రాలేదు.
ప్రస్తుత జులై నెలలో 3.15 లక్షల మెట్రిక్ టన్నులను అంచనా వేస్తే, ప్రారంభ నిల్వతో కలిపి 4.34 లక్షల మెట్రిక్ టన్నులను ఎరువుల విభాగం అందుబాటులో ఉంచింది. ఈ నెలలో మిగిలిన సమయానికి 1.52 లక్షల మెట్రిక్ టన్నులు అవసరమని అంచనా వేస్తుండగా, ఈనెల 16వ తేదీకి ముగింపు నిల్వ అయిన 2.38 లక్షల మెట్రిక్ టన్నులు ఆ అవసరాన్ని తీరుస్తాయి. ఒప్పంద సరఫరా ప్రణాళిక ప్రకారం యూరియా పంపిణీ కొనసాగుతుంది.
పౌర విమానయాన మంత్రిత్వ శాఖ
పర్యావరణ పరిరక్షణ కోసం ఐసిఎఒ అభివృద్ధి చేసిన మార్గదర్శకాలను స్వీకరించిన డిజిసిఎ
ఎఫ్ యు ఎ కింద గగరతలాన్నిఎఎఐ అనుకూలపరిచిన ఫలితం కర్బన ఉద్గారాలు తగ్గాయి.
భారత్ ఐసిఎఒ సభ్యదేశమైనందున, 2027 నుంచి సిఒఆర్ఎస్ఐఎ దశకు తప్పనిసరిగా కట్టుబడి ఉండవలసిన బాధ్యతను కలిగి ఉంది.
నిలకడైన విమానయాన పద్ధతులను ప్రోత్సహించేందుకు, విమానయాన రంగం నుంచి హరిత వాయు ఉద్గారాలను తగ్గించేందుకు ప్రభుత్వం చేపట్టిన చర్యలలో -
1) తన ప్రమాణాలు, సిఫార్సు చేసిన పద్ధతులు ల ద్వారా అంతర్జాతీయ పౌర విమానయాన సంస్థ  పర్యావరణ పరిరక్షణ కోసం అభివృద్ధి చేసిన మార్గదర్శకాలను డిజిసిఎ అనుసరించి, పౌర విమానయాన నిబంధనల ను జారీ చేసింది.
2) విమానయాన రంగంలో డీకార్బొనైజేషన్ లక్ష్యాలను సాధించడం కోసం పెట్రోలియం, సహజవాయువుల మంత్రిత్వ శాఖ  దేశంలో స్వచ్ఛ ఇంధనాల వినియోగాన్ని దేశంలో ప్రోత్సహించేందుకు బయో-ఎటిఎఫ్ కార్యక్రమాన్ని ముందుకు తీసుకువెళ్ళేందుకు బయో- ఏవియేషన్ టర్బైన్ ఫ్యూయెల్  కార్యక్రమానికి కమిటీని ఏర్పాటు చేసింది. కమిటీ ఉల్లేఖన నిబంధనలలో ముడి సరుకు ఉత్పత్తి/ డిమాండ్, సాంకేతికత, బిఐఎస్ ప్రమాణాలు, ఇంజిన్ పనితీరుపై ప్రభావాలు తదితరాలు ఉన్నాయి. తన సిఫార్సులతో కమిటీ ఈ నివేదికను ఎంఒపి &ఎన్జికి సమర్పించింది.
3) సూచిత కార్యకలాపాలు కలిగిన నూతన విమానాశ్రయాలు ల ఆపరేటర్లకు, నూతనంగా నిర్మిస్తున్న గ్రీన్ఫీల్డ్ విమానాశ్రయాల డెవలపర్లకు ఎయిర్పోర్ట్ కౌన్సిల్ ఇంటర్నేషనల్  నుంచి అక్రెడిటేషన్ పొందేందుకు కర్బన్ న్యూట్రాలిటీ ను, నికర సున్నా లక్ష్యాలను సాధించే దిశగా పని చేయడమే కాకుండా, కర్బన్ నిర్వహణ ప్రణాళికలతో పాటు కార్బన్ను మితం చేసే చర్యలను చేపట్టవలసిందిగా పౌర విమానయాన మంత్రిత్వ శాఖ లేఖ రాసింది.
4) ఎయిర్పోర్ట్స్ అథారిటీ ఆఫ్ ఇండియా ఉనికిలో ఉన్న ప్రారంభం కానున్న విమానాశ్రయ ప్రాజెక్టులలో ఇంధన సాంద్రతను తగ్గించే లక్ష్యంతో ఇంధన సాంద్రత డేటాను ప్రచురించింది. ఎయిర్ ట్రాఫిక్ కంట్రోలర్లకు కార్బన్ న్యూట్రాలిటీ పట్ల అవగాహన కల్పించడానికి ప్రవేశ/ నియామక శిక్షణా కార్యక్రమంలో భాగంగా శిక్షణా మాడ్యూల్ను సృష్టించింది.
5) భారతవైమానిక దళంతో సంప్రదించి ఎయిర్పోర్ట్స్ అథారిటీ ఆఫ్ ఇండియా ఫ్లెక్సిబుల్ యూజ్ ఆఫ్ ఎయిర్స్పేస్  కింద గగనతల వినియోగాన్ని అనుకూలం చేసింది. ఫలితంగా కర్బన  ఉద్గారాలు తగ్గాయి.
6) ఐసిఎఒ ఆకాంక్షిత లక్ష్యమైన కర్బన తటస్త వృద్ధిని 2020 నుంచి సాధించేందుకు, ఐసిఎఒ అంతర్జాతీయ విమానయాన నుంచి కర్బన ఉద్గారాలను తగ్గించేందుకు కర్బన ఆఫ్ సెట్టింగ్ తగ్గింపు పథకాన్ని లో సభ్యదేశంగా ఉన్న భారతదేశం 2027 నుంచి సిఒఆర్ఎస్ఎఐ తప్పనిసరి అవస్థను పాటించాల్సిన బాధ్యతను కలిగి ఉంది.
ఈ సమాచారాన్ని పౌర విమానయాన మంత్రిత్వ శాఖ సహాయ మంత్రి జనరల్  వి.కె. సింగ్  రాజ్యసభలో అడిగిన ఒక ప్రశ్నకు సోమవారం లిఖితపూర్వకంగా సమాధానమిస్తూ వివరించారు.
ఉప రాష్ట్రపతి సచివాలయం
మహావీర్ జయంతి సందర్భంగా ప్రజలకు ఉప రాష్ట్రపతి శుభాకాంక్షలు
భగవాన్ మహావీర్ జయంతి సందర్భంగా ఉప రాష్ట్రపతి శ్రీ ఎం.వెంకయ్యనాయుడు ప్రజలకు శుభాకాంక్షలు తెలిపారు. ఈ భూమి మీద నడయాడిన అత్యంత జనారాధ్య అధ్యాత్మికవేత్తలలో ఆయన ఒకరని తన సందేశంలో పేర్కొన్నారు. ప్రపంచం కోవిడ్-19 మహమ్మారిని ఎదుర్కొంటున్న వేళ అలాంటి మహనీయుల జీవిత ప్రేరణతో ఈ సంక్షోభాన్ని అధిగమిద్దామని పిలుపునిచ్చారు. ఆయన సందేశం పూర్తిపాఠం ఇలా ఉంది:-
“పవిత్ర మహావీర్ జయంతి సందర్భంగా దేశ ప్రజలందరికీ నా హృదయపూర్వక శుభాకాంక్షలు. ఈ భూమి మీద నడయాడిన అత్యంత జనారాధ్య అధ్యాత్మికవేత్తలలో భగవాన్ మహావీర్ కూడా ఒకరు. ఆ మహనీయుడు ప్రబోధించిన సత్యం, అహింస, నిజాయితీ, నిస్వార్థం, త్యాగంవంటి ఆదర్శాలతో కూడిన సందేశం నిత్యనూతనం, సార్వజనీనం. విశ్వజనీన ప్రేమతత్వ సందేశంతోపాటు పశుపక్ష్యాది సకల జీవరాశులూ సమానమేనని, అన్నిటినీ సమాన గౌరవంతో, ప్రేమతో గౌరవించాలని ఆయన ప్రబోధించారు. భగవాన్ మహావీరుని జీవితంనుంచి మనమంతా స్ఫూర్తి పొందాలి... ఆయన ఆచరించిన నిష్టాగరిష్ఠత, జీవితంపట్ల సానుకూల దృక్పథానికి ఆయనిచ్చిన ప్రాముఖ్యం సదా అనుసరణీయాలు. ప్రత్యేకించి... కోవిడ్-19 వ్యాప్తితో ప్రపంచం ఆరోగ్య సంక్షోభాన్ని ఎదుర్కొంటున్న ప్రస్తుత భయానక పరిస్థితుల్లో ప్రేమ, సహనం, శాంతితో కూడిన ఆయన ప్రబోధాలు తక్షణ ఆచరణీయాలు. మానవాళిని వెంటాడుతున్న ఈ పెనుసవాలు నుంచి స్వీయ రక్షణ కోసమేగాక ప్రపంచమంతటినీ కాపాడేందుకు మనమంతా ఏకతాటిపై నిలిచి ముందడుగు వేయాలి. ఈ సంక్షోభ దుష్ప్రభావాలను అధిగమించడంలో మనకన్నా దుర్బలులైనవారికి తోడ్పాటునిద్దాం. సోదరభావం-మానవత్వంతో కూడిన సందేశ వ్యాప్తికి తోడ్పడటంతోపాటు కరుణ, తాదాత్మ్యాలతో మహనీయుడైన ‘భగవాన్ మహావీర్’కు నివాళి అర్పిద్దాం.”